wannaphong/clean_thaiwikipedia huggingface dataset:
# สำนักงานเศรษฐกิจการคลัง
สำนักงานเศรษฐกิจการคลัง  หรือย่อว่า สศค. เป็นส่วนราชการระดับกรม ในสังกัดกระทรวงการคลัง มีหน้าที่เสนอแนะและออกแบบนโยบาย แผน และมาตรการเกี่ยวกับการคลังและภาษีอากร วางแผนและดำเนินการเกี่ยวกับความร่วมมือทางการเงินและการธนาคารระหว่างประเทศและองค์กรระหว่างประเทศ และวางแผนประสานและดำเนินการเกี่ยวกับความร่วมมือทางการเงินและการคลังระหว่างประเทศและองค์กรระหว่างประเทศ

  ประวัติ 
สำนักงานเศรษฐกิจการคลัง จัดตั้งเมื่อวันที่ 18 ตุลาคม 2504 ตามพระราชบัญญัติปรับปรุงกระทรวง ทบวง กรม (ฉบับที่ 9) พ.ศ. 2504 ตามดำริของนายสุนทร หงส์ลดารมภ์ รัฐมนตรีว่าการกระทรวงการคลังในสมัยนั้น ที่เห็นว่าจำเป็นต้องมีการนำวิทยาการแผนใหม่ เข้ามาใช้ในการบริหาร และการกำหนดนโยบายการคลัง ตลอดจนจนจะต้องมีองค์กร หรือจุดรวม ที่จะสามารถประสานกิจกรรม ที่เกี่ยวกับเศรษฐกิจ และการคลังของประเทศ จึงควรต้องมีการจัดตั้งหน่วยงานที่เหมาะสม 

 หน่วยงานในสังกัด 
หน่วยงานในสังกัดเป็นไปตามกฎกระทรวงแบ่งส่วนราชการสำนักงานเศรษฐกิจการคลัง (ฉบับ 2) พ.ศ. 2555 

 สำนักงานเลขานุการกรม 
 ศูนย์เทคโนโลยีสารสนเทศ 
 สำนักกฎหมาย 
 สำนักนโยบายการคลัง 
 สำนักนโยบายการออมและการลงทุน
 สำนักนโยบายพัฒนาระบบการเงินภาคประชาชน 
 สำนักนโยบายภาษี 

 สำนักนโยบายระบบการคุ้มครองผลประโยชน์ทางการเงิน 
 สำนักนโยบายระบบการเงินและสถาบันการเงิน 
 สำนักนโยบายเศรษฐกิจมหภาค 
 สำนักนโยบายเศรษฐกิจระหว่างประเทศ
 กลุ่มพัฒนาระบบบริหาร 
 กลุ่มตรวจสอบภายใน 
กลุ่มที่ปรึกษาเศรษฐกิจและการคลังในต่างประเทศ

 รายนามผู้อำนวยการ
# สงครามกลางเมืองเลบานอน
สงครามกลางเมืองเลบานอน  เป็นสงครามกลางเมืองที่มีการปะทะของหลายฝ่ายที่เกิดขึ้นในประเทศเลบานอน ตั้งแต่ปี 1975 ถึงปี 1990 ส่งผลให้มีผู้เสียชีวิตประมาณ 120,000 รายUN Human Rights Council. 23 November 2006. "IMPLEMENTATION OF GENERAL ASSEMBLY RESOLUTION 60/251 OF 15 MARCH 2006 ENTITLED HUMAN RIGHTS COUNCIL." p.18. ข้อมูลจากปี 2012 ระบุว่ามีประชาชนราว 76,000 คนในเลบานอนที่ยังคงไม่สามารถกลับสู่ถิ่นฐานเดิมได้"Lebanon: Refugees and internally displaced persons ." CIA World Factbook. 10 September 2012. นอกจากนี้ยังมีการอพยพของชาวเลบานอนออกจากประเทศราวหนึ่งล้านคนอันเป็นผลจากสงครามByman, Daniel, and Kenneth Michael Pollack. "Things Fall Apart: Containing the Spillover from an Iraqi Civil War." p. 139

ก่อนสงคราม ประเทศเลบานอนเป็นประเทศนิกายนิยมทางการเมือง (sectarian) โดยมีมุสลิมซุนนีและคริสต์ชนนิกายตะวันออกเป็นหลักในเมืองชายฝั่ง, มุสลิมชีอะห์ในทางใต้และในแถบเทือกเขาเบกาห์ทางตะวันออก และมีประชากรบนเขาส่วนใหญ่เป็นชาวดรูซกับคริสต์ชน รัฐบาลเลบานอนได้อยู่ภายใต้อิทธิพลอย่างหนักจากชนชั้นสูงซึ่งเป็นคริสต์ชนเมรอไนต์Inhorn, Marcia C., and Soraya Tremayne. 2012. Islam and Assisted Reproductive Technologies. p. 238. ความสัมพันธ์ระหว่างศาสนาและการเมืองได้ถูกนำมาใช้โดยเจ้าอาณานิคมฝรั่งเศสตั้งแต่ปี 1920 ถึง 1943 และโครงสร้างในรัฐสภาที่มีคริสต์ชนอยู่ในตำแหน่งนำ อย่างไรก็ตาม ประเทศเลบานอนมีประชากรมุสลิมและแพน-อาหรับอยู่จำนวนมากโดยมี กลุ่มฝ่ายซ้ายที่ต่อต้านรัฐบาลที่เอียงเอนไปทางตะวันตก การก่อตั้งประเทศอิสราเอลและการขับไล่ผู้ลี้ภัยปาเลสไตน์มายังเลบานอนในระหว่างเหตุการณ์เมื่อปี 1948 และ 1967 ได้นำไปสู่การเปลี่ยนสมดุลประชากรโดยมีอัตราส่วนของชาวมุสลิมเพิ่มขึ้นมาก สงครามเย็นมีผลให้เกิดความแตกแยกอย่างมากในเลบานอนที่ซึ่งใกล้ชิดกับการแบ่งขั้วก่อนที่จะเกิดวิกฤตการเมืองเลบานอน ปี 1958 เนื่องจากชาวเมรอไนต์ (Maronites) เลือกเข้าข้างตะวันตก ในขณะที่ฝ่ายซ้ายและกลุ่มแพนอาหรับเข้าข้างประเทศอาหรับที่เข้าข้างโซเวียต"Beware of Small States: Lebanon, Battleground of the Middle East." p. 62

การต่อสู้ระหว่างกองกำลังเมรอไนต์และปาเลสไตน์เริ่มต้นขึ้นในปี 1975 ที่ซึ่งฝ่ายซ้าย กลุ่มแพนอาหรับ และชาวมุสลิมเลบานอนได้รวมกลุ่มเข้ากับชาวปาเลสไตน์Halliday, 2005: 117 ระหว่างการต่อสู้ที่ดำเนินไปนั้น มีการเปลี่ยนฝั่งพันธมิตรอย่างรวดเร็วและอย่างทำนายไม่ได้ นอกจากนี้ยังมีอำนาจจากนอกประเทศเช่นอิสราเอลและซีเรียที่เข้าร่วมในสงครามและต่อสู้ร่วมกับส่วนต่าง ๆ ของขั้วอำนาจที่ต่างกัน และยังมีกองกำลังเพื่อสันติภาพเช่นกองกำลังนานาชาติ และ กองกำลังของสหประชาชาติที่ตั้งทัพอยู่ในเลบานอน

ในปี 1989 ได้มีการลงนามในข้อตกลงทาอิฟที่ซึ่งเป็นจุดเริ่มต้นของจุดจบของการต่อสู้ ในเดือนมกราคม 1989 คณะกรรมการที่แต่งตั้งโดยอาหรับลีกได้เริ่มที่จะหาทางออกต่อกรณีพิพาทต่าง ๆ ที่เกิดขึ้น ในเดือนมีนาคม 1991 รัฐสภาได้ผ่านร่างกฎหมายแอมเนสตีที่เป็นการแสดงการขอโทษต่ออาญชากรรมต่าง ๆ ที่รัฐได้ก่อขึ้นมาก่อนหน้า ในเดือนพฤษภาคม 1991 กองกำลังต่าง ๆ ได้สลายตัวลงยกเว้นแต่เพียงที่เฮซบุลเลาะห์ ในขณะที่กองกำลังแห่งชาติเลบานอนค่อย ๆ เกิดขึ้นใหม่ในฐานะองค์กรอนิกายนิยม (non-sectarian) ที่สำคัญแห่งเดียวของเลบานอน แต่ก็ยังมีความขัดแย้งระหว่างผู้ที่นับถือนิกายซุนนีและชีอะห์ภายหลังสงครามกลางเมืองอยู่Rolland, John C. 2003. Lebanon: Current Issues and Background. p. 144. .

ดูเพิ่ม

ความไม่สงบในชาวปาเลสไตน์ในภาคใต้ของเลบานอน
การปกครอเลบานอนโดยซีเรีย
รายชื่อความขัดแย้งสมัยใหม่ในตะวันออกกลาง
# รายชื่อสกุลญี่ปุ่นที่ใช้มากที่สุด
ตามทางการแล้ว ในชื่อบุคคลญี่ปุ่นมีนามสกุลที่แตกต่างกันถึง 291,129 แบบ ตามการเขียนอักษรคันจิ ถึงแม้ว่านามสกุลเหล่านี้มีการออกเสียงและมีอักษรโรมาจิคล้ายกัน นามสกุล 10 อันดับแรกที่ผู้ใช้ประมาณ 10% ของประชากร ในขณะที่ 100 อันดับแรกมีผู้ใช้มากกว่า 33%

รายอันดับนี้มาจากการศึกษาโดยเมจิยาซูดะไลฟ์ในเดือนสิงหาคม ค.ศ. 2008  ซึ่งมีลูกค้าประมาณ 6,118,000 คน

 อันดับ ชื่อ โรมาจิ คำอ่าน จำนวนโดยประมาณ อัตรา1佐藤Satōซาโต1,990,0001.572鈴木Suzukiซูซูกิ1,900,0001.503高橋Takahashiทากาฮาชิ1,470,0001.164田中Tanakaทานากะ1,340,0001.065渡辺Watanabeวาตานาเบะ1,200,0000.956伊藤Itōอิโต1,150,0000.917中村Nakamuraนากามูระ1,080,0000.858小林Kobayashiโคบายาชิ1,060,0000.849山本Yamamotoยามาโมโตะ1,020,0000.8110加藤Katōคาโต920,0000.7311吉田Yoshidaโยชิดะ850,000—12山田Yamadaยามาดะ820,000—13佐々木Sasakiซาซากิ710,000—14山口Yamaguchiยามางูจิ640,000—15松本Matsumotoมัตสึโมโตะ630,000—16井上Inoueอิโนเอะ600,000—17木村Kimuraคิมูระ580,000—18清水Shimizuชิมิซุ560,000—19林Hayashiฮายาชิ550,000—20斉藤Saitōไซโต530,000—21斎藤Saitōไซโต520,000—22山崎YamazakiYamasakiยามาซากิยามาซากิ490,000—23中島NakajimaNakashimaนากาจิมะนากาชิมะ480,000—24森Moriโมริ470,000—25阿部Abeอาเบะ470,000—26池田Ikedaอิเกดะ450,000—27橋本Hashimotoฮาชิโมโตะ450,000—28石川Ishikawaอิชิกาวะ440,000—29山下Yamashitaยามาชิตะ410,000—30小川Ogawaโองาวะ410,000—31石井Ishiiอิชิอิ400,000—32長谷川Hasegawaฮาเซงาวะ390,000—33後藤Gotōโกโต390,000—34岡田Okadaโอกาดะ380,000—35近藤Kondōคนโด370,000—36前田Maedaมาเอดะ370,000—37藤田Fujitaฟูจิตะ370,000—38遠藤Endōเอ็นโด360,000—39青木Aokiอาโอกิ350,000—40坂本Sakamotoซากาโมโตะ350,000—41村上Murakamiมุรากามิ340,000—42太田Ōtaโอตะ320,000—43金子Kanekoคาเนโกะ310,000—44藤井Fujiiฟูจิอิ310,000—45福田Fukudaฟูกูดะ300,000—46西村Nishimuraนิชิมูระ300,000—47三浦Miuraมิอูระ300,000—48竹内Takeuchiทาเกอูจิ290,000—49中川Nakagawaนากางาวะ290,000—50岡本Okamotoโอกาโมโตะ290,000—51松田Matsudaมัตสึดะ290,000—52原田Haradaฮาราดะ290,000—53中野Nakanoนากาโนะ290,000—

 อันดับ ชื่อ โรมาจิ คำอ่าน จำนวนโดยประมาณ54小野Onoโอโนะ280,00055田村Tamuraทามูระ280,00056藤原FujiwaraFujiharaฟูจิวาระฟูจิฮาระ270,00057中山Nakayamaนากายามะ270,00058石田Ishidaอิชิดะ270,00059小島Kojimaโคจิมะ260,00060和田Wadaวาดะ260,00061森田Moritaโมริตะ250,00062内田Uchidaอูจิดะ250,00063柴田Shibataชิบาตะ250,00064酒井Sakaiซาไก240,00065原Haraฮาระ240,00066高木TakagiTakakiทากางิทากากิ240,00067横山Yokoyamaโยโกยามะ240,00068安藤Andōอันโด240,00069宮崎MiyazakiMiyasakiมิยาซากิมิยาซากิ240,00070上田UedaUetaอูเอดะอูเอตะ240,00071島田Shimadaชิมาดะ230,00072工藤Kudōคุโด230,00073大野Ōnoโอโนะ220,00074宮本Miyamotoมิยาโมโตะ220,00075杉山Sugiyamaซูงิยามะ220,00076今井Imaiอิไม220,00077丸山Maruyamaมารูยามะ210,00078増田Masudaมาซูดะ210,00079高田TakadaTakataทากาดะทากาตะ210,00080村田Murataมุราตะ210,00081平野Hiranoฮิราโนะ210,00082大塚Ōtsukaโอตสึกะ210,00083菅原SugawaraSugaharaซูงาวาระซูงาฮาระ210,00084武田TakedaTaketaทาเกดะทาเกตะ200,00085新井Araiอาไร200,00086小山KoyamaOyamaโคยามะโอยามะ200,00087野口Noguchiโนงูจิ200,00088桜井Sakuraiซากุไร200,00089千葉Chibaจิบะ200,00090岩崎Iwasakiอิวาซากิ200,00091佐野Sanoซาโนะ200,00092谷口Taniguchiทานิงูจิ200,00093上野Uenoอูเอโนะ200,00094松井Matsuiมัตสึอิ190,00095河野KōnoKawanoโคโนะคาวาโนะ190,00096市川Ichikawaอิจิกาวะ190,00097渡部WatanabeWatabeวาตานาเบะวาตาเบะ190,00098野村Nomuraโนมูระ180,00099菊地Kikuchiคิกูจิ180,000100木下Kinoshitaคิโนชิตะ180,000
# ร่องน้ำ
ในวิชาภูมิศาสตร์กายภาพ ร่องน้ำ  เป็นธรณีสัณฐานประเภทหนึ่งซึ่งประกอบด้วยขอบของเส้นทางแหล่งน้ำค่อนข้างตื้นและแคบ ซึ่งโดยมากมักเป็นแม่น้ำ ดินดอนสามเหลี่ยมปากแม่น้ำ หรือช่องแคบ คำนี้เกี่ยวข้องกับคลอง และบางทีใช้แทนกันได้ เช่น คลองฮูด
# นักรบปีศาจแห่งสึชิมะ
นักรบปีศาจแห่งสึชิมะ  เป็นวิดีโอเกมแนวแอกชั่นผจญภัยและลอบฆ่า พัฒนาโดยซักเกอร์พันช์โปรดักชั่น และจัดจำหน่ายโดยโซนี่อินเตอร์แอ็กทีฟเอนเตอร์เทนเมนต์ สำหรับเพลย์สเตชัน 4 ตัวเกมนำเสนอโลกโอเพนเวิลด์ให้ผู้เล่นได้สำรวจ โดยตัวเกมจะให้ผู้เล่นสวมบทบาทเป็นซามูไรในภารกิจปกป้องเกาะสึชิมะระหว่างการรุกรานญี่ปุ่นครั้งแรกของมองโกล ตัวเกมวางจำหน่ายในวันที่ 17 กรกฎาคม 2020 นักรบปีศาจแห่งสึชิมะ ได้รับคำชมในเรื่องของภาพและการต่อสู้ แต่ถูกวิพากษ์วิจารณ์ในส่วนโลกโอเพนเวิลด์
# ยุทธการที่อาเมียง (ค.ศ. 1918)
ยุทธการที่อาเมียง หรือยุทธการที่ปีการ์ดีครั้งที่สาม  เป็นระยะต้นของการรุกร้อยวันของฝ่ายสัมพันธมิตรซึ่งเริ่มต้นในวันที่ 8 สิงหาคม 1918 ซึ่งนำไปสู่การสิ้นสุดสงครามโลกครั้งที่หนึ่ง ฝ่ายสัมพันธมิตรรุกได้ 11 กิโลเมตรในวันแรก ซึ่งนับเป็นผลงานในวันเดียวที่ดีที่สุดครั้งหนึ่งของสงคราม เมื่อกองทัพสนามบริติชที่ 4 ของพลเอก เฮนรี รอว์ลินสันมีบทบาทชี้ขาด ยุทธการครั้งนี้ยังขึ้นชื่อว่ามีผลต่อขวัญกำลังใจของทั้งสองฝ่าย และมีทหารเยอรมันยอมจำนนเป็นอันมาก พลเอกเยอรมัน เอริช ลูเดนดอร์ฟภายหลังอธิบายวันแรกของยุทธการนี้ว่า "วันทมิฬของกองทัพเยอรมัน" อาเมียงเป็นยุทธการสำคัญครั้งแรก ๆ ที่ใช้ยานเกราะ
# เขตนากะ (โยโกฮามะ)
เขตนากะ  เป็นหนึ่งในเจ็ดเขตการปกครองของนครโยโกฮามะ จังหวัดคานางาวะ ประเทศญี่ปุ่น เขตนากะเป็นศูนย์กลางการปกครองของเมือง เป็นที่ตั้งของศาลาว่าการเมือง

นากะ
# จัตุรัสอัชชุฮะดาอ์
จัตุรัสอัชชุฮะดาอ์ หรือ จัตุรัสมรณสักขี (,) หรือในอดีตรู้จักกันในชื่อ อัลบุรจญ์  หรือ ปลัสเดกานง  เป็นจัตุรัสสาธารณะใจกลางกรุงเบรุต ประเทศเลบานอน 

เช่นเดียวกับจัตุรัสมรณสักขีแห่งดามัสกัส จัตุรัสมรณสักขีเบรุตตั้งชื่อตามการประหารชีวิตเมื่อวันที่ 6 พฤษภาคม พ.ศ. 2459 ซึ่งสั่งโดยเจมัล พาชา ในช่วงสงครามโลกครั้งที่ 1

ในปี พ.ศ. 2474 จัตุรัสประวัติศาสตร์แห่งนี้ได้ตั้งขึ้นเพื่อเพื่อระลึกถึงผู้พลีชีพที่ถูกประหารขณะอยู่ภายใต้การปกครองของจักรวรรดิออตโตมัน ต่อมาในทศวรรษ 1950 จัตุรัสนี้ได้กลายเป็นสถานที่ยอดนิยม มีการก่อสร้างโรงภาพยนตร์และร้านกาแฟ นอกจากนี้ในช่วงสงครามกลางเมืองเลบานอน ที่จัตุรัสนี้เป็นส่วนหนึ่งของเส้นแบ่งเขตที่แบ่งกรุงเบรุตออกเป็นสองส่วน
# เราะฟีก อัลฮะรีรี
เราะฟีก บะฮาอ์ อัดดีน อัลฮะรีรี (, ; 1 พฤศจิกายน ค.ศ. 1944 – 14 กุมภาพันธ์ ค.ศ. 2005) เป็นนักธุรกิจมหาเศรษฐีและอดีตนายกรัฐมนตรีเลบานอน นับตั้งแต่ปี ค.ศ. 1992 ถึง 1998 และอีกวาระในปี ค.ศ. 2000 จนถึงการลาออกของเขาในวันที่  เขาเป็นผู้นำของคณะรัฐมนตรีรวมห้าคณะตลอดการดำรงตำแหน่ง อัลฮะรีรีเป็นผู้ที่ได้รับการยอมรับอย่างกว้างขวางในฐานะผู้ก่อร่างข้อตกลงอัฏฏออิฟที่เป็นการสิ้นสุดสงครามกลางเมืองเลบานอนที่กินระยะเวลาไป 15 ปี และก่อสร้างเมืองหลวงเบรุตขึ้นใหม่ เขาเป็นนายกรัฐมนตรีคนแรกหลังสงครามกลางเมืองและเป็นนักการเมืองที่ร่ำรวยและทรงอิทธิพลที่สุดในเลบานอนจนกระทั่งเขาถูกลอบสังหาร

อัลฮะรีรีถูกลอบสังหารเมื่อวันที่ 14 กุมภาพันธ์ ค.ศ. 2005 โดยการวางระเบิดฆ่าตัวตายบนรถบรรทุกในเบรุต ผู้ต้องหาคดีนี้ประกอบด้วยสมาชิกของฮิซบุลลอฮ์ห้าคนและยังอยู่ระหว่างการพิจารณาคดีโดยปราศจากตัวจำเลยโดยศาลพิเศษเลบานอน ในขณะที่ผู้มีส่วนเกี่ยวข้องบางส่วนมีความเกี่ยวโยงกับรัฐบาลซีเรีย การลอบสังหารนี้นำไปสู่การเปลี่ยนแปลงทางการเมืองครั้งสำคัญในเลบานอน ประชาชนได้ออกมาประท้วงในการปฏิวัติซีดาร์ที่ท้ายที่สุดนำไปสู่การถอนกำลังทหารซีเรียออกจากเลบานอนและการเปลี่ยนแปลงรัฐบาลในที่สุด

เขาเคยถูกจัดอันดับให้เป็นบุคคลที่มั่งคั่งที่สุด 100 คนของโลกhttp://news.bbc.co.uk/2/hi/middle_east/910166.stm และนักการเมืองที่ร่ำรวยที่สุดเป็นอันดับสี่ของโลก

ชีวิตช่วงต้นและการศึกษา
อัลฮะรีรีเกิดเมื่อวันที่ 1 พฤศจิกายน ค.ศ. 1944 ในครอบครัวมุสลิมซุนนีที่พอมีกินมีใช้ในเมืองท่าไซดอน เขามีพี่น้องสองคนคือชะฟีก (Shafic) และบะฮียะฮ์ (Bahia) เขาจบการศึกษาระดับมัธยมศึกษาจากโรงเรียนในไซดอน และจบการศึกษาระดับอุดมศึกษาด้านบริหารธุรกิจจากมหาวิทยาลัยอาหรับเบรุต

การงาน

ในปี ค.ศ. 1965 อัลฮะรีรีเดินทางไปประเทศซาอุดีอาระเบียเพื่อทำงาน เขาเป็นอาจารย์สอนหนังสืออยู่ระยะหนึ่งก่อนเปลี่ยนไปทำงานในสาขาอุตสาหกรรมก่อสร้าง ในปี ค.ศ. 1978 เขาได้รับสัญชาติพลเมืองซาอุดีอาระเบีย ควบคู่กับสัญชาติเลบานอนของเขา

ในปี ค.ศ. 1969 อัลฮะรีรีก่อตั้งบริษัทชื่อ ซิโกเนสต์ (Ciconest) เป็นบริษัทรับเหมาช่วงขนาดเล็ก ซึ่งได้ปิดตัวในเวลาต่อมา จากนั้นเขาจึงเข้าทำธุรกิจกับบริษัทก่อสร้างสัญชาติฝรั่งเศส Oger ในการก่อสร้างโรงแรมแห่งหนึ่งในอัฏฏออิฟ ประเทศซาอุดีอาระเบีย ที่ซึ่งได้รับพระราชกระแสชื่นชมจากสมเด็จพระราชาธิบดีคอลิด ต่อมาอัลฮะรีรีได้เข้าดูแลบริษัท Oger แทนและก่อตั้งบริษัท Saudi Oger ที่ซึ่งต่อมาเป็นบริษัทก่อสร้างหลักที่ได้รับไว้วางพระราชหฤทัยจากราชวงศ์ซาอุดีในการก่อสร้างชิ้นสำคัญต่าง ๆ อัลฮะรีรีจึงใช้เวลาก่อร่างสร้างตัวเพียงไม่กี่ปีก่อนขึ้นเป็นมหาเศรษฐีหลายพันล้าน

หลังเขาสะสมความมั่งคั่งมากมาย เขาได้เริ่มงานบริจาคเงิน เช่น การก่อสร้างโรงเรียนในเลบานอน การก่อตั้งหน่วยงานเกี่ยวกับการศึกษาในเลบานอน ในปี ค.ศ. 1979 เขาตั้งหน่วยงานแรกขึ้นคือสมาคมอิสลามเพื่อวัฒนธรรมและการศึกษา (Islamic Association for Culture and Education) ที่ซึ่งต่อมาเปลี่ยนชื่อเป็นมูลนิธิอัลฮะรีรี อัลฮะรีรีเข้ามาเกี่ยวข้องกับการเมืองอย่างรวดเร็ว การอุทธรณ์ต่อสหประชาชาติของเขาและงานบริการในฐานะผู้แทนต่อราชวงศ์ซาอุดีทำให้เขาเป็นที่รู้จักในแวดวงการเมือง

การเมือง

อัลฮะรีรีเดินทางกลับมายังเลบานอนในต้นคริสต์ทศวรรษ 1980 ในฐานะชายผู้ร่ำรวย พร้อมทั้งบริจาคเงินให้กับหน่วยงานจำนวนมากในเลบานอน อย่างไรก็ตาม เขายังถวายงานรับใช้เจ้าชายบันดาร์ บิน สุลต่าน ในปี ค.ศ. 1983
# การุณ สกุลประดิษฐ์
การุณ สกุลประดิษฐ์ (เกิด 31 กรกฎาคม พ.ศ. 2502) อดีตปลัดกระทรวงศึกษาธิการนายการุณ สกุลประดิษฐ์  กระทรวงศึกษาธิการ

 ประวัติ 
นายการุณ สกุลประดิษฐ์ เกิดเมื่อวันศุกร์ที่ 31 กรกฎาคม พ.ศ. 2502 สมรสกับ นางศวรรยา สกุลประดิษฐ์ ข้าราชการบำนาญ สังกัดกระทรวงศึกษาธิการ มีบุตร-ธิดา 2 คน 

การศึกษา
สำเร็จการศึกษาระดับปริญญาตรี ครุศาสตรบัณฑิต สาขาวิชาอุตสาหกรรมศิลป์ วิทยาลัยครูพระนคร พ.ศ. 2525 และระดับปริญญาโท ศึกษาศาสตรมหาบัณฑิต สาขาวิชาการบริหารการศึกษา มหาวิทยาลัยสงขลานครินทร์ พ.ศ. 2541

การรับราชการ
 พ.ศ. 2542 ผู้อำนวยการศูนย์การศึกษานอกโรงเรียนจังหวัดนราธิวาส
 พ.ศ. 2549 ผู้อำนวยการศูนย์การศึกษานอกโรงเรียนจังหวัดยะลา
 พ.ศ. 2552 ผู้อำนวยการสำนักบริหารยุทธศาสตร์และบูรณาการการศึกษาที่ 12
 พ.ศ. 2555 ผู้อำนวยการสำนักงานศึกษาธิการภาค 12
 พ.ศ. 2556 รองเลขาธิการคณะกรรมการส่งเสริมการศึกษาเอกชน
 พ.ศ. 2556 ผู้ตรวจราชการกระทรวงศึกษาธิการประกาศสำนักนายกรัฐมนตรี เรื่อง แต่งตั้งข้าราชการพลเรือน เล่ม 130 ตอนพิเศษ 161 ง ราชกิจจานุเบกษา 20 พฤศจิกายน พ.ศ. 2556
 พ.ศ. 2557 เลขาธิการสำนักงานส่งเสริมการศึกษานอกระบบและการศึกษาตามอัธยาศัย 
 พ.ศ. 2558 เลขาธิการคณะกรรมการการศึกษาขั้นพื้นฐาน'ศธ.'โยก'กมล'นั่งสภาการศึกษา ปรับเก้าอี้'การุณ'ขึ้นนั่งเลขากพฐ. แนวหน้า
 พ.ศ. 2560 ปลัดกระทรวงศึกษาธิการประกาศสำนักนายกรัฐมนตรี เรื่อง แต่งตั้งข้าราชการพลเรือน เล่ม 134 ตอนพิเศษ 239 ง ราชกิจจานุเบกษา 27 กันยายน พ.ศ. 2560

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๑ ข หน้า ๔, ๔ ธันวาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๗ , เล่ม ๑๓๑ ตอนที่ ๒๗ ข หน้า ๑๖, ๓ ธันวาคม ๒๕๕๗
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๕ ตอนที่ ๑๓ ข หน้า ๑๓๑, ๒๕ มิถุนายน ๒๕๕๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นสิริยิ่งรามกีรติ ลูกเสือสดุดีชั้นพิเศษ และเหรียญลูกเสือสดุดี ประจำปี ๒๕๕๖ - ๒๕๕๙, เล่ม ๑๓๖ ตอนที่ ๓ ข หน้า ๑๒, ๒๒ กุมภาพันธ์ ๒๕๖๒
# เดลต้า อีเลคโทรนิคส์
บริษัท เดลต้า อีเลคโทรนิคส์ จำกัด  เป็นบริษัทผู้ผลิตอิเล็กโทรนิกส์สัญชาติไต้หวัน มีสำนักงานใหญ่ในกรุงไทเป ขึ้นชื่อสำหรับพัดลมอุตสาหกรรมและคอมพิวเตอร์ และอุปกรณ์สำหรับสับเปลี่ยนไฟฟ้า และผลิตรุ่นดัดแปลงของผลิตภัณฑ์ดังกล่าว
# พื้นที่เชงเกน
เขตเชงเกน หรือ พื้นที่เชงเกน  เป็นพื้นที่ที่ประกอบด้วย 29 รัฐในทวีปยุโรปซึ่งตกลงร่วมกันอย่างเป็นทางการเพื่อยกเลิกการใช้หนังสือเดินทางและการควบคุมบริเวณพรมแดนทุกประเภท โดยมีนโยบายการตรวจลงตรา (วีซ่า) ร่วมกันสำหรับการเดินทางระหว่างรัฐภาคี ตั้งชื่อตามความตกลงเชงเกนเมื่อปี 1985 ที่ลงนามที่เมืองเชงเกน ประเทศลักเซมเบิร์ก 

จากรัฐสมาชิกสหภาพยุโรป 29 รัฐ ยี่สิบเจ็ดรัฐเข้าร่วมเป็นภาคีของเขตเชงเกน ในส่วนของ 2 รัฐสมาชิกสหภาพยุโรปที่ยังไม่ได้เข้าร่วม ไซปรัสมีสิทธิและประสงค์ที่จะเข้าร่วมพื้นที่นี้ในอนาคต แต่อีกหนึ่งรัฐที่เหลือ คือ ไอร์แลนด์ เลือกที่จะไม่เข้าร่วมเขตเชงเกน (opt-outs) 

ในขณะเดียวกัน สี่ประเทศสมาชิกสมาคมการค้าเสรียุโรป (EFTA) (ไอซ์แลนด์ ลิกเตนสไตน์ นอร์เวย์ และสวิตเซอร์แลนด์) ที่แม้จะไม่ได้เป็นสมาชิกของสหภาพยุโรป แต่ได้ลงนามในข้อตกลงเพื่อเป็นภาคีสมาชิกเขตฯ นอกจากนี้ รัฐขนาดเล็กในยุโรปอีกสามรัฐที่ไม่ได้เป็นสมาชิกสหภาพยุโรป (โมนาโก ซานมาริโน และนครวาติกัน) แต่ถูกล้อมรอบหรือกึ่งล้อมรอบโดยประเทศสมาชิกสหภาพยุโรปก็จัดว่าเป็นส่วนหนึ่งของพื้นที่เชงเกนโดยพฤตินัย

เขตเชงเกนมีประชากรราว 450 ล้านคน ครบคลุมพื้นที่ 4,595,131 ตารางกิโลเมตร (1,774,190 ตารางไมล์) ประชาชนประมาณ 1.7 ล้านคน เดินทางข้ามพรมแดนภายในของยุโรปในแต่ละวันเพื่อไปทำงาน บางแห่งนับเป็นหนึ่งในสามของจำนวนแรงงานทั้งหมดในพื้นที่นั้น ๆ ในแต่ละปีมีการข้ามพรมแดนเชงเกนทั้งหมด 1.3 พันล้านครั้ง โดยการข้ามพรมแดน 57 ล้านครั้งเกิดจากการขนส่งสินค้าทางถนน ที่มีมูลค่าปีละกว่า 2.8 ล้านล้านยูโร

โรมาเนียและบัลแกเรีย เป็นสองรัฐล่าสุดที่เข้าร่วมพื้นที่เชงเกน โดยได้รับการอนุมัติในวันที่ 30 ธันวาคม 2023 โดยเริ่มยกเลิกการตรวจด่านพรมแดนทางอากาศและทางน้ำมีผลในวันที่ 31 มีนาคม 2024 และเข้าสู่พื้นที่เชงเกนอย่างสมบูรณ์ตั้งแต่วันวันที่ 1 มกราคม 2025
# เรดวูดชายฝั่ง
Sequoia sempervirens Sunset Western Garden Book, 1995:606–607 เป็นสปีชีส์ที่มีชีวิตอยู่สปีชีส์เดียวของสกุล Sequoia ในวงศ์ของไซเปรส Cupressaceae ชื่อสามัญได้แก่ โคสต์เรดวูด (, เรดวูดชายฝั่ง) โคสทัลเรดวูด (, เรดวูดชายฝั่ง) และแคลิฟอร์เนียเรดวูด (, เรดวูดแคลิฟอร์เนีย)The related Sequoiadendron giganteum is commonly referred to as "giant redwood". เป็นไม้ไม่ผลัดใบอายุยืนยาวมีดอกแยกเพศอยู่ร่วมต้นมีอายุ 1,200–1,800 ปีขึ้นไป สปีชีส์นี้เป็นสปีชีส์ของต้นไม้ที่มีชีวิตที่สูงที่สุดในโลกโดยมีความสูงถึง  (ไม่นับราก) และมีเส้นผ่านศูนย์กลางระดับอก (dbh) จนถึง  ต้นไม้เหล่านี้ยังเป็นหนึ่งในสิ่งมีชีวิตที่เก่าแก่ที่สุดในโลก ก่อนที่จะมีการตัดไม้เชิงพาณิชย์และการแผ้วถางจะเริ่มขึ้นภายในทศวรรษที่ 1850 ต้นไม้ขนาดใหญ่นี้เกิดขึ้นตามธรรมชาติครอบคลุมพื้นที่ประมาณ  ตามชายฝั่งส่วนใหญ่ของรัฐแคลิฟอร์เนีย (ยกเว้นแคลิฟอร์เนียตอนใต้ที่ปริมาณน้ำฝนไม่เพียงพอ) และมุมตะวันตกเฉียงใต้ของชายฝั่งรัฐโอเรกอนในสหรัฐอเมริกา
# เทือกเขาเหิงตฺวั้น
เทือกเขาเหิงต้วน หรือ เทือกเขาเหิงตฺวั้น  เป็นกลุ่มเทือกเขาขนาดใหญ่ทางตะวันตกเฉียงใต้ของจีนที่เชื่อมต่อส่วนตะวันออกเฉียงใต้ของที่ราบสูงชิงไห่-ทิเบตกับที่ราบสูงหยุนหนาน-กุ้ยโจว เทือกเขาเหิงต้วนเรียงตัวตามแนวเหนือ–ใต้ ซึ่งแยกที่ราบลุ่มทางตอนเหนือของเมียนมาออกจากที่ราบลุ่มของมณฑลเสฉวน เทือกเขานี้มีลักษณะเด่นคือแนวระลอกสูงต่ำซึ่งเกิดจากการเข้าชนกันของอนุทวีปอินเดียกับแผ่นพื้นทวีปยูเรเซีย และจากการกัดเซาะโดยแม่น้ำสายหลักสามสายที่ระบายน้ำออกจากที่ราบสูงทิเบตด้านตะวันออก คือแม่น้ำแยงซี แม่น้ำโขง และแม่น้ำสาละวิน เทือกเขาเหิงต้วนได้รับการจดทะเบียนจากองค์การยูเนสโกให้เป็นแหล่งมรดกโลกพื้นที่คุ้มครองแม่น้ำขนานสามสายแห่งยูนนาน

เทือกเขาเหิงต้วนครอบคลุมพื้นที่ส่วนใหญ่ของเขตภาคตะวันตกมณฑลเสฉวน (เรียกในภาษาจีน ชวนซี) พื้นที่ทางตะวันตกเฉียงเหนือของมณฑลยูนนาน พื้นที่บางส่วนทางตะวันออกสุดของเขตปกครองตนเองทิเบต (ซีจั้ง) และ บางส่วนของมณฑลชิงไห่ตอนใต้ นอกจากนี้ยังครอบคลุมบางส่วนของรัฐคะฉิ่นตะวันออกในประเทศเมียนมา ซึ่งโดยรวมมีพื้นที่มากกว่า 600,000 ตารางกิโลเมตร เทือกเขาเหิงต้วนมีความยาวประมาณ 900 กิโลเมตร (560 ไมล์) ทอดยาวเหนือจรดใต้จากละติจูด 33 ° N ถึง 25 ° N ความกว้างตะวันตกจรดตะวันออกมีทั้งส่วนที่กว้างในตอนบนและแคบในตอนล่างในรูปทรงสามเหลี่ยมปลายแหลมหันลงทางใต้ เทือกเขาเหิงต้วนมีความกว้างประมาณ 400 กิโลเมตร (250 ไมล์) จากลองติจูด 98 ° E ถึง 102 ° E แนวเทือกเขาสี่แนวสำคัญของเทือกเขาเหิงต้วน ในภูมิภาคแม่น้ำขนานสามสาย ได้แก่ แนวเทือกเขา ชาลฺหวู่หลี่ , แนวเทือกเขาหมางคัง  – ยหฺวินหลิ่ง , แนวเทือกเขาทาเหนียนทาเวิง  – นฺวี่  และ แนวเทือกเขาปั๋วชูลาหลิ่ง  – เกาหลีก้ง  
thumb|เทือกเขาเหิงต้วนจากภาพถ่ายดาวเทียม
thumb|แผนที่ภูมิศาสตร์ทวีปเอเชีย แสดงภูมิภาคแม่น้ำขนานสามสาย - ใจกลางสำคัญของเทือกเขาเหิงต้วน ที่โยงความสัมพันธ์กันของภูมิภาคเอเชียตะวันออกเฉียงใต้ เอเชียใต้ และ เอเชียตะวันออก และแสดงการระบายน้ำจากที่ราบสูงชิงไห่ - ทิเบตที่มีรูปลักษณะเป็นแอ่งกระทะ ผ่านภูมิภาคแม่น้ำขนานสามสาย สู่ที่ราบลุ่มในเอเชียตะวันออกเฉียงใต้ และจีน
thumb|แผนที่ภูมิศาสตร์เอเชียตะวันออก แสดงการกระจุกตัวของป่าสนในเขตภูเขา และตำแหน่งของเมืองลี่เจียง ในเขตเทือกเขาเหิงต้วน

 แกลอรี
# ค็อมร์
ค็อมร์  เป็นคำศัพท์ภาษาอาหรับที่แปลว่าไวน์; (รูปพหุพจน์ คุมูร  อธิบายเป็นเครื่องดื่มแอลกอฮอล์, สุรา) ในนิติศาสตร์อิสลาม อิงถึงสารที่ต้องห้าม และความหมายทางวิชาการจะขึ้นอยู่กับสำนักกฎหมาย นักกฏหมายจากมัซฮับมาลิกี, ชาฟิอี และฮันบะลีมีมุมมองเป็นความหมายทั่วไปของน้ำเมาที่ทำมาจากองุ่น, อินทผลัม และวัตถุดิบที่คล้ายกัน ส่วนฮะนะฟีจะกล่าวถึงเครื่องดื่มในวงแคบกว่าอันแรก ล่วงเวลาผ่านไป นักกฎหมายบางคนจัดให้ของมึนเมาอื่น ๆ เช่น ฝิ่นกับคัตเป็น ค็อมร์ ตามฮะดีษที่กล่าวว่า: 

ตามธรรมเนียมของศาสดามุฮัมมัดที่ระบุถึงค็อมร์ว่า อาจทำมาจากพืชสองต้น คือ องุ่นและอินทผลัม

นักกฎหมายมุสลิมบางคน (โดยเฉพาะสำนักฮะนะฟี) ถือแนวคิดแบบตรงตัวและห้ามเฉพาะเครื่องดื่มแอลกอฮอล์ที่ทำมาจากองุ่น (หรืออินทผลัม) โดยอนุญาตเครื่องดื่มที่ทำมาจากผลไม้อื่น, เมล็ดธัญพืช หรือน้ำผึ้ง อย่างไรก็ตาม นี่คือความคิดเห็นของคนส่วนน้อยเท่านั้น

กุรอานและฮะดีษ
กุรอานได้กล่าวถึงการหลีกเลี่ยงแอลกอฮอล์ว่า 

รายงานจากฮะดีษที่บันทึกโดยอะฮ์มัดว่า อบูมัยซาเราะฮ์กล่าวว่า โองการนี้ถูกประทานมาหลังจากคำขอโดยอุมัรต่ออัลลอฮ์ว่า "โปรดให้ความกระจ่างในการชี้ขาดเกี่ยวกับค็อมร์แก่เราด้วยเถิด!" เนื่องจากอิสลามนำ "สังคมเข้าไปสู่การผิดศีลธรรม" แก่ผู้ที่ค้นหา "มาตรฐานสูงสุดของศีลธรรม" การแบนแอลกอฮอล์อย่างฉับพลันอาจรุนแรงเกินและปฏิบัติไม่ได้

อีกฮะดีษหนึ่ง (จากอับดุลลอฮ์ อิบน์ อุมัร) กล่าวว่า มุฮัมมัดได้กล่าวว่า: 

บทลงโทษ
กุรอานไม่ได้กล่าวถึงบทลงโทษของผู้ดื่มของมึนเมา แต่มีในฮะดีษที่มีสายรายงานจากอะนัส อิบน์ มาลิกว่า มุฮัมมัดกำหนดให้เฆี่ยน 40 ที "ด้วยกิ่งปาล์มสองอัน ... สำหรับใครก็ตามที่ถูกกล่าวหาว่าดื่มแอลกอฮอล์". ในขณะที่นักวิชาการชาวซาอุดีอาระเบีย Saalih al-Munajjid กล่าวว่า มีฮะดีษที่บันทึกโดยเศาะฮีฮ์มุสลิม (3281) รายงานจากอะนัสว่า มุฮัมมัดเฆี่ยนคนหนึ่งที่เมาเหล้าด้วยกิ่งต้นปาล์มที่นำใบไม้ออกและรองเท้าsearch results, Sunnah.com

ดูเพิ่ม
 จันทร์เสี้ยวทองคำ
 มอระกู่
 มัยซิร (การพนัน)
 ฝิ่นในประเทศอิหร่าน
 การผลิตฝิ่นในประเทศอัฟกานิสถาน
# การประท้วงในประเทศเบลารุส พ.ศ. 2563–2564
การประท้วงในประเทศเบลารุส พ.ศ. 2563–2564  เป็นระลอกการประท้วงที่ดำเนินไปอยู่เพื่อต่อต้านประธานาธิบดีอาเลียกซันดร์ ลูกาแชนกา. และเป็นส่วนหนึ่งของการเคลื่อนไหวเพื่อประชาธิปไตยของเบลารุส การประท้วงได้ดำเนินต่อภายหลังลูกาแชนกาดำรงตำแหน่งต่อเป็นวาระที่หกในการเลือกตั้งประธานาธิบดี ปี พ.ศ. 2563. เพื่อตอบสนองต่อการประท้วง จึงมีการจัดขบวนผู้สนับสนุนรัฐบาลกลับ

บล็อกเกอร์และนักธุรกิจชาวเบลารุส เซอร์เกย์ ซีคานอฟสกี ผู้เริ่มเรียกลูกาแชนกาว่าเป็น "แมลงสาบ" ในกลอนสำหรับเด็ก "แมลงสาบผู้ยิ่งใหญ่" (The Mighty Cockroach) และใช้รูปรองเทาแตะบี้แมลงสาบตัวนั้นเป็นสัญลักษณ์ ได้ถูกรัฐบาลจับกุมตัวในปลายเดือนพฤษภาคม 2020 ในฐานความผิดเป็นสายลับต่างชาติ ในเดือนมิถุนายน 2020 ลูกาแชนกาล้มเหลวในการจัดการกับการระบาดของโคโรนาไวรัสและปฏิเสธอันตรายของโรคไวรัสโควิด-19ได้นำไปสู่ความโกรธเคืองของประชาชนและการประท้วง นอกจากนี้ผู้นำฝ่ายค้านจำนวนมากที่ลงสมัครในการเลือกตั้งรอบถัดไปถูกจับกุมด้วยข้อหาต่าง ๆ 

ในวันที่ 19 มิถุนายน ลูกาแชนกาประกาศว่าเขาได้ "ยับยั้งความพยายามจะรัฐประหาร" โดยการจับกุมผู้นำฝ่ายค้าน วิกตาร์ บาบารีกา ซึ่งถูกตั้งข้อหาฉ้อโกงและสินบน บาบารีกาปฏิเสธว่าข้อหาเหล่านี้เป็นเท็จแต่การจับกุมนั้นเป็นไปเพื่อเหตุผลทางการเมือง ลูกาแชนกากลัวว่าบาบารีกามีสิทธิ์ที่จะเอาชนะลูกาแชนกาในการเลือกตั้งครั้งถัดไปได้

ผู้ประท้วงเผชิญกับการก่อกวนจากเจ้าหน้าที่อย่างรุนแรง โดยข้อมูลจากสำนักงานข้าหลวงใหญ่สิทธิมนุษยชนแห่งสหประชาชาติในวันที่ 1 กันยายน มีรายงานการทรมานและการปฏิบัติที่โหดร้ายต่อผู้ต้องขังมากกว่า 450 คดี เช่นเดียวกันกับการล่วงละเมิดทางเพศและการขมขืน ในช่วงปลาย พ.ศ. 2563 ศูนย์สิทธิมนุษยชนเวียสนามีคำให้การจากเหยื่อที่ถูกทรมาน 1,000 คดี

ภูมิหลัง
อาเลียกซันดร์ ลูกาแชนกา ดำรงตำแหน่งประมุขแห่งรัฐของประเทศเบลารุสมาตั้งแต่ พ.ศ. 2537 และไม่มีคู่ต่อสู้คนใดเอาชนะเขาในการเลือกตั้ง 5 ครั้งได้ ทำให้สื่อมวลชนกล่าวถึงเขาเป็น "เผด็จการคนสุดท้ายของยุโรป" ภายใต้การปกครองแบบอำนาจนิยม รัฐบาลมักปราบปรามฝ่ายค้านอยู่เสมอ

ลูกาแชนกาเผชิญหน้ากับการต่อต้านของประชาชนมากขึ้นท่ามกลางการบริหารจัดการต่อการระบาดทั่วของโควิด-19 ซึ่งลูกาแชนกาปฏิเสธว่าเป็นภัยคุกคามร้ายแรง ในการเลือกตั้ง 5 ครั้งที่ลูกาแชนกาชนะ มีแค่ครั้งเดียวใน พ.ศ. 2537 ที่ต่างประเทศถือว่าเสรีและยุติธรรม

ก่อนการเลือกตั้ง

thumb|left|ชื่อเล่น "แมลงสาบ" ที่ใช้เรียกลูกาแชนกา มาจากบทกวีของเด็กชื่อ Tarakanishche โดย Korney Chukovsky ใน ค.ศ. 1921
การประท้วงนี้มีชื่อเล่นว่า การปฏิวัติรองเท้าแตะ (Slipper Revolution) หรือ การปฏิวัติล้มล้างแมลงสาบ (Anti-Cockroach Revolution)

ดูเพิ่ม

 การประท้วงในประเทศรัสเซีย พ.ศ. 2564
 การเลือกตั้งประธานาธิบดีเบลารุส พ.ศ. 2563

หมายเหตุ